BYuROKRATIK TO‘SIQLARNI BARTARAF ETISh VA TADBIRKORLIK FAOLIYATI ERKINLIGINI YANADA OShIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun eng qulay ishbilarmonlik muhitini shakllantirishga doir qo‘shimcha chora-tadbirlar to‘g‘risida” 2011-yil 24-avgustdagi PF-4354-sonli Farmoniga muvofiq hamda xususiy mulkchilikni rivojlantirish yo‘lida ortiqcha byurokratik to‘siqlarni bartaraf etish hamda tadbirkorlik faoliyati ko‘lamlarini kengaytirish, mamlakatning eksport salohiyatini oshirish va mahsulotlarni eksportga yetkazib berishni ko‘paytirishda kichik biznes subyektlarining faol ishtirok etishlari uchun qulay shart-sharoitlarni yaratish maqsadida:
 1. Hukumat qarorlari bilan belgilangan tadbirkorlik faoliyati sohasida ruxsat berishga doir 1-ilovaga muvofiq hujjatlarning amal qilishi 2011-yilning 1-sentabridan boshlab bekor qilinsin.
 Davlat boshqaruvi organlari va mahalliy davlat hokimiyati organlari tomonidan qonun hujjatlarida nazarda tutilmagan ruxsatnomalar va ruxsat berish tartibotlarining yangi turlarini joriy etish taqiqlansin.
 O‘zbekiston Respublikasi Vazirlar Mahkamasi Adliya vazirligi ishtirokida bir oy muddatda idoraviy normativ-huquqiy hujjatlarni puxta xatlovdan o‘tkazsin hamda bozor islohotlarini yanada chuqurlashtirish va iqtisodiyotni liberallashtirishga doir zamonaviy shart-sharoit va talablarga javob bermaydigan, tadbirkorlik faoliyati erkinligini cheklaydigan ruxsat berish tartibotlarini bekor qilish to‘g‘risida qaror qabul qilsin.
 2. 2011-yil 1-oktabridan boshlab shunday tartib o‘rnatilsinki, unga muvofiq:
 kichik sanoat ishlab chiqarishlarni joylashtirish uchun yer uchastkalarini ajratishga doir murojaatlarning vakolatli organlar tomonidan ko‘rib chiqish va kelishish muddati bir oydan oshmasligi shart;
 mahalliy davlat hokimiyati organlari O‘zbekiston Respublikasi Davlat raqobat qo‘mitasi bilan birgalikda kichik biznes va xususiy tadbirkorlik subyektlarining davlat mulki bo‘lgan, vaqtincha bo‘shab yotgan va ishlatilmaydigan xonalarni ularda ishlab chiqarish obyektlarini joylashtirish uchun ijaraga berish bo‘yicha murojaatlarini 7 kun mobaynida ko‘rib chiqilishini ta’minlashga majburdirlar;
 kichik biznes va xususiy tadbirkorlik subyektlariga qonun hujjatlarida nazarda tutilgan, shu jumladan ishlab chiqarish obyektlarini qurish va rekonstruksiya qilish uchun zarur bo‘lgan ruxsat etuvchi hujjatlarni berish “bir darcha” tamoyili bo‘yicha amalga oshiriladi, bunda vakolatli davlat organlariga ularni zarur hollarda kelishishni ta’minlash vazifasi yuklatiladi;
 ruxsat etuvchi hujjatlarni berish muddati tadbirkorlik subyektlari ariza bergan vaqtdan boshlab, 30 ish kunidan oshmagan holda chegaralanadi, O‘zbekiston Respublikasi Vazirlar Mahkamasi tomonidan belgilanadigan alohida xususiyatli faoliyat turlari bundan mustasno.
 3. O‘zbekiston Respublikasi Davlat arxitektura va qurilish qo‘mitasi Iqtisodiyot vazirligi, Davlat tabiatni muhofaza qilish qo‘mitasi, O‘zbekiston Respublikasi Savdo-sanoat palatasi, boshqa manfaatdor vazirliklar va idoralar bilan birgalikda tadbirkorlik subyektlari uchun ishlab chiqarish obyektlarini qurish va rekonstruksiya qilishga doir hujjatlarni rasmiylashtirish bilan bog‘liq bo‘lgan tartibotlarni tubdan soddalashtirish va arzonlashtirish bo‘yicha aniq takliflarni 2011-yil 1-oktabrigacha Vazirlar Mahkamasiga kiritsin.
 5. O‘zbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Davlat bojxona qo‘mitasining 2011-yil 1-oktabrdan boshlab, tajriba tariqasida, eksportga yetkazib berish bilan bog‘liq bo‘lgan tartibotlarni bojxona rasmiylashtiruvi, deklaratsiya qilish, sertifikatlashtirish, sanitariya-epidemiologiya nazorati va tovarlarni bojxona rasmiylashtiruvi jarayonida qatnashadigan boshqa tashkilotlar faoliyatini bir vaqtning o‘zida amalga oshirilishini ta’minlaydigan “bir darcha” tamoyili asosida bajarish mexanizmini bosqichma-bosqich joriy etish to‘g‘risidagi takliflariga rozilik berilsin.
 O‘zbekiston Respublikasi Vazirlar Mahkamasi bir oy muddatda bojxona va sertifikatsiyalash jarayonlarini soddalashtirishni, ularning muddatlari va narxlarini qisqartirishni nazarda tutgan holda eksport operatsiyalarini “bir darcha” tamoyili bo‘yicha amalga oshirish to‘g‘risidagi vaqtincha nizomni tasdiqlasin.
 6. Tovarlarni eksport qilishda to‘lanadigan bojxona rasmiylashtiruvi yig‘inlarining amaldagiga qaraganda o‘rtacha 2 marotabaga kamaytirishni nazarda tutuvchi yangi stavkalari 2-ilovaga muvofiq tasdiqlansin.
 9. O‘zbekiston Respublikasi Hukumatining ayrim qarorlariga 3-ilovaga muvofiq o‘zgartirishlar kiritilsin.
 O‘zbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin.
 10. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 1. Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari to‘g‘risida” 2000-yil 29-iyundagi 245-son qarori 4-bandida (O‘zbekiston Respublikasi QT, 2000-y., 6-son, 33-modda):
 a) uchinchi xatboshi quyidagi tahrirda bayon qilinsin:
 “belgilangan muddatlari o‘tgandan keyin xorijiy valyuta tushumi tushishini 30 bank kunidan ko‘proq (kichik biznes va xususiy tadbirkorlik subyektlari uchun — 60 bank kuni) kechikishiga yo‘l qo‘ygan yuridik shaxs-rezidentlar respublika budjeti foydasiga jarima to‘laydilar:
 valyuta tushumi tushishi belgilangan muddatdan 180 kungacha kechikkanda — tushmagan valyuta mablag‘lari summasiga nisbatan 10 foiz ekvivalentida;
 valyuta tushumi tushishi belgilangan muddatdan 180 kundan 365 kungacha kechikkanda — tushmagan valyuta mablag‘lari summasiga nisbatan 20 foiz ekvivalentida;
 valyuta tushumi tushishi belgilangan muddatdan 365 kundan ortiq muddatga kechikkanda — tushmagan valyuta mablag‘lari summasiga nisbatan qo‘shimcha ravishda 70 foiz ekvivalentida”;
 b) to‘rtinchi va beshinchi xatboshilar tegishli ravishda yettinchi va sakkizinchi xatboshilar deb hisoblansin.
 2. Vazirlar Mahkamasining 2005-yil 9-avgustdagi 189-son qarori (O‘zbekiston Respublikasi QT, 2005-y., 8-son, 40-modda) bilan tasdiqlangan O‘zbekiston Respublikasining xo‘jalik yurituvchi subyektlari tomonidan xorijiy mamlakatlardagi ular tashkil etgan savdo uylari, vakolatxonalar, korxonalar orqali, shuningdek O‘zbekiston Respublikasi savdo-sanoat palatasining xorijiy mamlakatlardagi savdo-investitsiya uylari orqali olib chiqilayotgan tovarlarni bojxonada rasmiylashtirish tartibi to‘g‘risidagi nizomda:
 a) 5-bandning ikkinchi xatboshi quyidagi tahrirda bayon qilinsin:
 “Chet eldan valyuta tushumi tushishini belgilangan muddatlari o‘tgandan keyin 30 bank kunidan ko‘proq muddatga kechikishiga yo‘l qo‘ygan eksportchiga (kichik biznes va xususiy tadbirkorlik subyektlari uchun — 60 bank kuni) nisbatan soliq organlari tomonidan quyidagi sanksiyalar qo‘llaniladi”:
 valyuta tushumi tushishi belgilangan muddatdan 180 kungacha kechikkanda — tushmagan valyuta mablag‘lari summasiga nisbatan 10 foiz ekvivalentida;
 valyuta tushumi tushishi belgilangan muddatdan 180 kundan 365 kungacha kechikkanda — tushmagan valyuta mablag‘lari summasiga nisbatan 20 foiz ekvivalentida;
 valyuta tushumi tushishi belgilangan muddatdan 365 kundan ortiq muddatga kechikkanda — tushmagan valyuta mablag‘lari summasiga nisbatan qo‘shimcha ravishda 70 foiz ekvivalentida”;
 b) uchinchi va to‘rtinchi xatboshilar tegishli ravishda oltinchi va yettinchi xatboshilar deb hisoblansin.